
                                         Nr.23/116/2008
BIROUL PERMANENT
AL

CAMEREI DEPUTAŢILOR



Vă înaintăm, alăturat, Raportul asupra proiectului de Lege pentru modificarea şi completarea Ordonanţei Guvernului nr.99/2000 privind comercializarea produselor şi serviciilor de piaţă, republicată, transmis cu adresa nr. P.L.x. 184 din 14 aprilie 2008.



În raport de obiectul şi conţinutul său, proiectul de lege face parte din categoria legilor ordinare.



În conformitate cu prevederile art.75 din Constituţia României, republicată, şi ale art.92 alin.(9) din Regulamentul Camerei Deputaţilor, republicat, Camera decizională pentru acest proiect de lege este Camera Deputaţilor.

PREŞEDINTE,

Iulian Iancu

        Nr.23/116/2008
R A P O R T
asupra proiectului de Lege pentru modificarea şi completarea Ordonanţei Guvernului nr.99/2000 privind comercializarea produselor şi serviciilor de piaţă, republicată



În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii a fost sesizată, spre dezbatere şi avizare în fond, cu proiectul de Lege pentru modificarea şi completarea Ordonanţei Guvernului nr.99/2000 privind comercializarea produselor şi serviciilor de piaţă, republicată, care provine dintr-o propunere legislativă a domnului deputat Mihai Apostolache, transmis cu adresa nr. P.L.x. 184 din 14 aprilie 2008 şi înregistrat la comisie cu nr.23/116 din 15 aprilie 2008.


Consiliul Legislativ, cu avizul nr.1583/19.11.2007, a avizat favorabil propunerea legislativă cu observaţii şi propuneri.



Guvernul, prin actul nr.3434/14.01.2008, susţine adoptarea propunerii legislative sub rezerva însuşirii unor observaţii, care au fost preluate în forma adoptată de Senat.



Senatul, în calitate de primă Cameră sesizată, a adoptat propunerea legislativă, cu amendamente, în şedinţa din 8 aprilie 2008.

Comisia juridică, de disciplină şi imunităţi, cu avizul nr. P.L.x. 184 din 5 mai 2008 a avizat favorabil proiectul de lege.



Proiectul de lege are ca obiect de reglementare modificarea şi completarea Ordonanţei Guvernului nr.99/2000 privind comercializarea produselor şi serviciilor de piaţă, republicată, în sensul interzicerii plăţii restului către consumator sub orice altă formă decât prin acordarea acestuia în numerar, sancţionarea nerespectării acestei prevederi şi menţionării organelor de control abilitate să constate şi să sancţioneze aceste nereguli.



Membrii Comisiei pentru industrii şi servicii au examinat proiectul de lege în şedinţa din 10 septembrie 2008 şi au hotărât, cu unanimitate de voturi, să propună Plenului Camerei Deputaţilor adoptarea proiectului de Lege pentru modificarea şi completarea Ordonanţei Guvernului nr.99/2000 privind comercializarea produselor şi serviciilor de piaţă, republicată în forma adoptată de Senat.



La lucrările comisiei a participat, ca invitaţi din partea Ministerului pentru IMM, Comerţ, Turism şi Profesii Liberale, domnul Csaka Jozsef, – director general şi Autorităţii Naţionale pentru Protecţia Consumatorilor, domnul Gheorghe Ciubotaru - vicepreşedinte.



La lucrările comisiei au fost prezenţi 22 de deputaţi din totalul de 23 de membri ai comisiei.



În raport de obiectul şi conţinutul său, proiectul de lege face parte din categoria legilor ordinare.


În conformitate cu prevederile art.75 din Constituţia României, republicată, şi ale art.92 alin.(9) din Regulamentul Camerei Deputaţilor, republicat, Camera decizională pentru acest proiect de lege este Camera Deputaţilor.

                              PREŞEDINTE,                              SECRETAR,

                               Iulian Iancu                                   Aurelia Vasile
Consilieri parlamentari,
Viorela Gondoş

Isabela Robe

